Document ID: 32006D0803

32006D0803
L 329/38
SLUŽBENI LIST EUROPSKE UNIJE
ODLUKA KOMISIJE
od 23. studenoga 2006.
o izmjeni Odluke 2005/381/EZ o uvođenju upitnika za izvješćivanje o primjeni Direktive 2003/87/EZ Europskog parlamenta i Vijeća o utvrđivanju sustava trgovanja emisijskim jedinicama stakleničkih plinova unutar Zajednice i o izmjeni Direktive Vijeća 96/61/EZ
(priopćeno pod brojem dokumenta C(2006) 5546)
(Tekst značajan za EGP)
(2006/803/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu 2003/87/EZ Europskog parlamenta i Vijeća od 13. listopada 2003. o utvrđivanju sustava trgovanja emisijskim jedinicama stakleničkih plinova unutar Zajednice i o izmjeni Direktive Vijeća 96/61/EZ (1), a posebno njezin članak 21. stavak 1.,
budući da:
(1)
Upitnik utvrđen u Prilogu Odluci Komisije 2005/381/EZ (2) trebalo bi prilagoditi u svjetlu iskustva koje su države članice i Komisija stekle korištenjem tog upitnika i procjenom odgovora na upitnik pri sastavljanju godišnjih izvješća koja je trebalo predati do 30. lipnja 2005.
(2)
Odgovori država članica ukazali su na područja važna za izvješće Komisije o primjeni Direktive 2003/87/EZ koja još nisu uključena u upitnik utvrđen u Prilogu Odluci 2005/381/EZ.
(3)
Procjena odgovora država članica pokazala je da na neka pitanja nisu dani konzistentni odgovori te da ih je potrebno razjasniti.
(4)
Iskustvo stečeno u prvom punom krugu praćenja, izvješćivanja i provjere emisija ugljičnog dioksida iz postrojenja koja su dijelom okvira trgovanja emisijama ukazalo je na nužnost preispitivanja bitnih dijelova upitnika.
(5)
Prilog Odluci 2005/381/EZ stoga bi trebalo izmijeniti i, radi jasnoće, zamijeniti.
(6)
Mjere propisane ovom Odlukom u skladu su s mišljenjem Odbora osnovanog u skladu s člankom 6. Direktive Vijeća 91/692/EEZ od 23. prosinca 1991. o standardiziranju i racionaliziranju izvještaja o provedbi određenih direktiva koje se odnose na okoliš (3),
DONIJELA JE OVU ODLUKU:
Članak 1.
Prilog Odluci 2005/381/EZ zamjenjuje se tekstom utvrđenim u Prilogu ovoj Odluci.
Članak 2.
Ova je Odluka upućena državama članicama.
Sastavljeno u Bruxellesu 23. studenoga 2006.

Labels: 12
15
20